রুথ নেগা

রুথ নেগা (ইংরেজি: Ruth Negga; জন্ম: ৭ জানুয়ারি ১৯৮২) হলেন একজন ইথিওপীয়-আইরিশ অভিনেত্রী। তিনি ২০১৬ সালে লাভিং চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন। তিনি ক্যাপিটাল লেটারস (২০০৪), আইসোলেশন (২০০৫), ব্রেকফাস্ট অন প্লুটো (২০০৫), ও ওয়ারক্রাফট (২০১৬) চলচ্চিত্রে অভিনয় করেছেন। পাশাপাশি তিনি বিবিসির মিনি ধারাবাহিক ক্রিমিনাল জাস্টিস, আরটিই'র লাভ/হেট, ইফোরের মিসফিটস এবং এবিসির মার্ভেল্‌স এজেন্টস অব এস.এইচ.আই.ই.এল.ড.-এ অভিনয় করেছেন। ২০১৬ সাল তিনি এএমসি'র প্রিচার ধারাবাহিকে টিউলিপ ওহেয়ার চরিত্রে অভিনয় করছেন। নেগা ১৯৮২ সালে ইথিওপিয়ার আদ্দিস আবাবায় জন্মগ্রহণ করেন। তার মাতা নোরা একজন আইরিশ এবং পিতা নেগা একজন ইথিওপীয়। তার মাতা ইথিওপিয়ায় সেবিকা হিসেবে কাজ করার সময় তার পিতামাতার পরিচয় হয়। নেগা তাদের একমাত্র সন্তান। তিনি চার বছর বয়স পর্যন্ত ইথিওপিয়ায় ছিলেন। তার যখন সাত বছর বয়স, তখন তার পিতা গাড়ি দুর্ঘটনায় মারা যান। নেগা আয়ারল্যান্ডের লিমেরিক শহরে বেড়ে ওঠেন। ২০০৬ সাল থেকে তিনি লন্ডনে বসবাস করছেন। নেগা ট্রিনিটি কলেজ, ডাবলিনের স্যামুয়েল বেকিট সেন্টারে পড়াশোনা করেন, এবং অভিনয় শিক্ষা বিষয়ে স্নাতক সম্পন্ন করেন। নেগার চলচ্চিত্রে অভিষেক ঘটে আইরিশ চলচ্চিত্র ক্যাপিটাল লেটার্স (২০০৪)-এ প্রধান চরিত্রে অভিনয়ের মধ্য দিয়ে। পরের বছর তিনি আইসোলেশন চলচ্চিত্রের ম্যারি নামক প্রধান চরিত্রে অভিনয় করেন। তার অভিনয় দেখার পর পরিচালক নিল জর্ডান তাকে ব্রেকফাস্ট অন প্লুটো (২০০৫) চলচ্চিত্রে নেওয়ার জন্য এই চলচ্চিত্রের কাহিনীতে পরিবর্তন আনেন। তিনি ২০১৬ সালে লাভিং চলচ্চিত্রে শ্রেষ্ঠাংশে অভিনয় করেন। চলচ্চিত্রটি ২০১৬ সালে কান চলচ্চিত্র উৎসবে এবং পরে টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ১৯৫০ ও ১৯৬০-এর দশকের ভার্জিনিয়ায় বসবাসকারী লাভিং দম্পতির সত্য ঘটনা নিয়ে আবর্তিত, যাদের সম্পর্ক নিয়ে সুপ্রিম কোর্টে লাভিং ভার্সাস ভার্জিনিয়া নামে মামলা চলে। নেগা তার অভিনয়ের জন্য বিপুল প্রশংসা অর্জন করেন, এবং শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন। "Africa from A to Z: Fast facts on the 55 states - Ethiopia"। সাউথ আফ্রিকা গেটওয়ে (ইংরেজি ভাষায়)। ৬ ডিসেম্বর ২০১৭। ১২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২১।  "'Always a star in the family': Ruth's Oscar bid"। লিমেরিক লিডার। সংগ্রহের তারিখ ৭ জানুয়ারি ২০২১।  গুতেরেজ, ইয়োর্গ (২ ডিসেম্বর ২০০৬)। "Ruth Negga, a star without a label"। ক্যাফে বাবেল। ২৯ মে ২০০৯ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২১।  হোড, ফিল (৮ জানুয়ারি ২০০৬)। "Rising Star: Ruth Negga, actor"। দি অবজারভার। সংগ্রহের তারিখ ৭ জানুয়ারি ২০২১।  ওয়েন্স, অ্যালান। "Ruth's star is on the rise with BBC" (পিডিএফ)। লিমেরিক লিডার। ৬ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ জানুয়ারি ২০২১।  "Ruth Negga • Actress"। সিনেইউরোপা (ইংরেজি ভাষায়)। সংগ্রহের তারিখ ৭ জানুয়ারি ২০২১।  "Ruth Negga portrays civil rights activist Mildred Loving"। টরন্টো স্টার (ইংরেজি ভাষায়)। ১০ নভেম্বর ২০১৬। সংগ্রহের তারিখ ৭ জানুয়ারি ২০২১।  নোরাটো, ভিকি (২৩ মে ২০১৬)। "How Oscar-tipped Ruth Negga's star has finally ascended..."। আইরিশ ইন্ডিপেন্ডেন্ট। সংগ্রহের তারিখ ৭ জানুয়ারি ২০২১।  ক্লার্ক, ডোনাল্ড (২৪ জানুয়ারি ২০১৭)। "Oscars 2017: Ruth Negga nominated for best actress award"। দি আইরিশ টাইমস (ইংরেজি ভাষায়)। সংগ্রহের তারিখ ৭ জানুয়ারি ২০১৯।  "Ruth Negga"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ৭ জানুয়ারি ২০১৯।  ব্র্যাডি, সারা (৬ ফেব্রুয়ারি ২০১৭)। "Ruth Negga continues her successful award season run with yet another honour"। আইরিশ ইন্ডিপেন্ডেন্ট। সংগ্রহের তারিখ ৭ জানুয়ারি ২০২১।  উইকিমিডিয়া কমন্সে রুথ নেগা সংক্রান্ত মিডিয়া রয়েছে। ইন্টারনেট মুভি ডেটাবেজে রুথ নেগা  (ইংরেজি)